**Frol IL orientering**

**Årsmelding 1973**

Orienteringsutvalget har bestått av:

 Vidar Venås, oppmann

 Johan Skjerve

 Fritjof Sandstad

 Ingrid Venås

 Håkon Sørheim

Bjørn Bye

Ola Indgaard

 Varamenn:

Annar Berg og Liv Venås

Møter i utvalget: 8 stykker.

Fritjof, Ingrid og Johan har også i år fungert som «småoppmenn» med områder henholdsvis Hegle, Halsan, Okkenhaug og Mule.

**REPRESENTASJON**

Kretstinget ble holdt på Backlund Hotell med Frol IL som teknisk arrangør. Fra Frol møtte Håkon Sørheim og Vidar Venås. Liv Venås og Olav Martin Indgaard var der for å ta imot rankingpokalene for best jente og gutt i kretsen i 1972.

**LEIRER OG SAMLINGER**

På spesialkurset i orientering på Verdals-leiren var disse fra Frol med: Bernt Følstad, Terje Kanstad og Jens Bernt Aune. Vi hadde i vinter flere skisamlinger med meget godt oppmøte. I slutten av januar hadde vi ei samling på Skallstuggu på barmark, med både momenttrening og en real langtur. Ca 30 stk. deltok.

**TRENING**

Treninga startet på Mule skole 3.november. Hver fredag utover vinteren var det både løpstrening og styrketrening. Og etter jul ble det også lagt inn o-teknisk trening. Oppmøtet var meget bra, ca. 30 hver kveld. Vi hadde også en 3-4 treningssamlinger på ski med oppmøte på Skallstuggu. Lysbildeserien for viderekomne ble også vist en gang på Okkenhaug skole.

**INSTRUKSJON, O-SKOLE**

Det ble i midten av mars satt i gang o-skole for nybegynnere. Det ble holdt to kvelder på hver av fire skoler i Frol: Mule og Hegle med Bjørn Bye som instruktør, Okkenhaug og Halsan med Vidar Venås som instruktør. Oppmøtet var stort sett bra på samtlige skoler, men med Halsan på topp. Der møtte nesten samtlige av 4., og 5. og 6.klassingene opp. Bra gjort! Deretter ble de samlet til turer i terrenget i Borgsåsen, enkle treningsløp i Buran og Storlivola. Deltagerantallet ble litt mindre etter hvert, men ca. 10 stk. var med på samtlige 9 kvelder som o-skolen varte. Men utover de 10 var det mange fler som hadde utbytte av kurset.

**KARTSITUASJONEN**

Synfaringa har gått veldig tregt i år. Det var fra starten av i vår meninga å få ferdig et kart til høsten, men det lyktes ikke. Til neste høst rekner vi med å ha et kart ferdig. Bjørn Bye har overtatt all synfaringa. Gate-o-kartet har det også gått noe i langdrag med, men like etter jul rekner vi med å trykke opp en del av det.

**EGNE ARRANGEMENT**

4 terminfesta treningsløp + 5 ikke terminfesta, O-Troll landsfinale og O-Troll for 4 skoler, O-Trampen, klubbmesterskap, O-Stafetten, 1.runde i lag-cupen: VOK mot Stjørdals-Blink, og 3 nær-o-løp i karusell.

Treningsløpa har gått på omgang. Det første ble allerede holdt 14.januar med utgangspunkt Skallstuggu. Det var snøbart og flott vær, så det ble en lang sesong på oss Inntrønderan.

O-Troll for Mule, Okkenhaug, Halsan og Levanger. På Hegle skole er det visst vanskelig å få nok tid til en tur i terrenget. Det ble for Mule og Levanger arrangert natursti samme dag som uttakingsløpet. 100% oppmøte på Halsan og Okkenhaug. I kretsfinalen som gikk på Mære vant Eli Granås, og hun representerte Inntrøndelag i finalen.

O-TROLL LANDSFINALE

Frol il var i år teknisk arrangør av O-Troll landsfinale. I løpet av fredag og lørdag 28. – 29. september kom det 46 jenter og gutter i 12-13-årsalderen fra samtlige av landets fylker. De ble fordelt og innkvartert hos sine vertsfolk, som stort sett var O-familier. Lørdag var det omvisning på Fiborgtangen og hyggekveld på Breidablikk. Søndag 30.sept. gikk selve konkurransen. Start og mål var lagt til Skallstuggu. Etter løpet var det middag og premieutdeling på Breidablikk.

Etter avisomtale og andre kommentarer kom laget seg veldig godt ut av arrangementet. Det har vært bare ros å få fra samtlige hold, og en stor del av den æren vil vi gi til vertsfolkene. Hadde ikke de vist slik hjelpsomhet, hadde det vært vanskelig å få til et prikkfritt finale-arrangement. Så TUSEN TAKK for hjelpa! (Mer om finalen i Frolingen).

O-Trampen åpnet i Borgsåsen i begynnelsen av mai. Det var ufyselig vær på åpningsdagen, men oppmøtet var veldig godt. Deltagelsen har vært en god del større enn i fjor. Men ennå er det plass til mange flere, både i Borgsåsen, Buran og Storlivola. Så neste år må også De bli med!

VETSA-HYGEA CUPEN

Vi arrangerte 1.runde i cupen mellom Verdal OK og Stj.Blink. Samleplass var lagt til Buraunet. Stj.Blink slo VOK knepent.

KLUBBMESTERSKAPET

Dette gikk i år som de tidligere år av stabelen i Borgsåsen. Men den gjømmer mange detaljer, og de 2 verdalingene som la løypene hadde leitet fram en god del av dei. Samleplass var lagt til eplehagen til Bjørn Bye.

Klubbmestre ble:

 D 12 Turid Skjerve

 D 13-14 Bjørg Skjerve

 D 15- Liv Venås

 D 35 Bergljot Venås

 D ny Brynhild og Eli Anne Bye

 H 12 Pål Venås

 H 13-16 Rune Venås

 H 17- Bjørn Bye

 H 35 Håkon Sørheim

 H ny Knut Langdal

Oppmøtet var veldig godt, i det hele 45 startet.

O-SAFETTEN

Den startet fra Skallstuggu. Vi hadde i år forandra på stafetten, fra 3-mannsstafett til 2-manns. Og det falt heldig ut, i det hele 23 lag stilte til start. De beste i kvar klasse ble:

 D ny Bergljot Venås – Kari Sørheim

 H ny Paul Troseth jr – Sigbjørn Matberg

 H 12 Steinar Bjørås – Jan Inge Jacobsen

 D 13 Eli Granås – Aina Bye

 H 13 Sveinung Røstad – Bjørn Bye

**SØKNADER OM LØP NESTE SESONG**

Vi har meldt på 3 nær-o-løp. De skal gå om våren og forsommeren som karusell-løp. Med det siste som jaktløp. Videre har vi søkt om nasjonalt løp i august, så det blir bra med arrangementsoppgaver neste sesong. I tillegg til dette blir det o-cup, O-Troll og en rekke treningsløp.

**DELTAKING I KONKURRANSELØP**

Vi har økt antall starter i år fra 375 til 447, så oppslutninga er stadig oppadgående. I antall starter er medregnet nasjonale- og kretsløp, nær-o-løp, klubbmesterskap, O-stafetten, O-Troll og lag-cupen.

Flest starter har Liv Venås med 22, av dem er det 13 førsteplasser. Videre har Olav Martin Indgaard, Rune Venås og Trond Sørheim 21. 20 starter har Hans Lund. Godt gjort i hans første år som o-løper. Terje Kanstad og Jan Inge Jacobsen 19. Aina Bye, Sveinung Røstad, Jens Bernt Aune og Bjørg Skjerve har alle 18 starter. Videre har Paul, Pål og Ingrid Venås 17 starter. Klasseseire i åpne løp har: Liv Venås 11, Jan Inge Jacobsen 6, Bjørg Skjerve 5, Bjørn Bye 4, Terje Kanstad 3C, Hans Lund 3C, Inger Anne Kløvjan, Torbjørn Sirum og Vidar Venås 2. Og en 4-5 andre har 1 klasseseier.

KM INDIVIDUELT gikk i år av stabelen i Skogn. En rekke medaljer ble det også i år på frolingene.

H 17-18 Bronse Johan Skjerve

H 15-16 Sølv Rune Venås

H 12 Gull Jan Inge Jacobsen

 Sølv Ketil Sørheim

H 43 Bronse Håkon Srøheim

D 17-18 Bronse Inger Anne Kløvjan

D 15-16 Gull Liv Venås

D 13-14 Sølv Bjørg Skjerve

T.M.

Den første kvinnelige trønderske mester fra Frol i orientering ble Liv Venås. GRATULERER! Resten av løperne fra Frol ble plassert litt lengre ned på premielista, med Sveinung Røstad som den beste på 5.plass.

HOVEDLØP OG NM

Til Hovedløpet var det uttatt 6 frolinger: Sveinung Røstad, Rune Venås, Terje Kanstad, Liv Venås, Aina Bye og Marna Haugen. Løpet gikk i Holmestrand. Det ble heller ikke i år noen topp-plasseringer, men Liv havnet på en 20.plass som den beste, og det er jo bra når en tar i betraktning at det er de 60 beste i landet som deltar i klassen.

I NM junior hadde vi også deltagere: Johan Skjerve, Inger Anne Kløvjan og Ingrid Venås, men heller ikke de havnet på den første halvdel av premielista. Løpet gikk i Arendal. Men en erfaring rikere er de nok alle, for det skal trening til for å nå toppen, og likeens løp utenom Trøndelag kreves dersom en vil kjempe i teten.

UTENLANDS

En tropp på 13 kamplystne frolinger reiste til ei O-helg i Østersund med løp både lørdag og søndag, siste dag med innlagt landsdelsmatch. I nærmere 40 grader i sola og vindstilt, la vi ut i det flate terrenget på lørdag, men det ble nok både for varmt og et uvant terreng for de fleste. Men «mosjonisten» (undertegnede) slet seg til en seier i varmen. På søndagsmorgen var kamplysten på topp igjen. Dei hadde lært av tabbene i går, sa dei, så i dagens løp måtte ikke svensker og finner føle seg for sikre. Et hakk bedre resultater ble det da for de fleste, men topp-plassen manglet, med unntak av «mosjonisten» som lurte til seg en førstepremie igjen. Utbytte av turen hadde både vi og de svenske mineralforhandlere som fikk en bra fortjeneste den helgen.

LAG-CUPEN

Vi ble knepent utslått i 1.runde av Byafossen, med Namdalseid som arrangør.

STAFETTER

I KM stafett ble det gull til damene Liv og Ingrid Venås og Inger Anne Kløvjan. GRATULERER! Sølv ble det i junior ved Rune Venås, Fritjof Sandstad og Johan Skjerve. Videre ble Frol med Sveinung Røstad, Olav Martin Indgaard og Jens Bernt Aune beste Inntrønderske lag i gutteklassen. 6 lag fra Frol deltok. I Freidig-stafetten stilte vi også med mange lag. Det ble også der en førsteplass i det Terje Kanstad, Jan Inge Jacobsen og Torbjørn Sirum vant klasse H 16 Ny.

I 2-mannsstafetten imponerte Fritjof Sandstad og Johan Skjerve med en flott 2.plass i junior, og likeens gjorde «gammalkara» ved Bjørn Bye og Håkon Sørheim gode løp med 3.plass i oldboys.

**KRETSENS INSTRUKSJONSAKSJON**

Frol i.l. var uttatt til å være instruktørlag for Malm, Sprova og Namdalseid. Det ble holdt 3 kurskvelder på Namdalseid skole, der Sprova og Namdalseid hadde deltagere, og likeens 3 kvelder på Malm. Bjørn Bye var instruktør, med en del o-løpere fra Frol som hjelpeinstruktører.

**RANKINGPOKALENE**

Liv Venås tok i år O-kretsens rankingpokal for 3. år på rad. Guttenes pokal gikk ikke til noen froling i år, men Rune Venås kom på en fin 2.plass.

**KOMMENTAR**

Etter endt sesong må en seie at oppslutninga om sporten er flott i Frol. Antall starter i løp auker, løperantallet auker, og løper-nivået begynner å nå toppen. Det viser jo alle medaljene i KM og en TM-mester. Og at bredden er stor ser en jo ved at vi tok Vanrepokalen for beste lag i KM individuelt og stafett for andre år på rad. I KM stilte hele 35 løpere til start, og det er et langt større antall enn de andre laga kan presentere. O-skolen fikk jo ein stor oppslutning, og den vil det bli gjentagelse av til vinteren. Så dere som ikke føler dere helt sikre ennå må møte opp der.

Takk for sesongen og vel møtt til en ny!

For o-avdelingen

Vidar Venås

Oppmann